Opknapping vir Johannesburg se paaieDie Johannesburgse padagentskap het aangekondig dat hy binnekort slaggate, stormwaterdreine en verkeersligte in die stad sal herstel en opgradeer. Die projek sal fokus op 200 paaie in die Goudstad. Volgens die padagentskap sal die projek sowat 90 dae duur en sowat R77 miljoen kos. Die agentskap mik om 17 duisend slaggate teen September toe te maak. Nagenoeg 120 verkeersligte gaan opgradeer word om kragtoevoer sonder onderbrekings te hê.